L 192/16
EL
Επίσημη Εφημερίδα της Ευρωπαϊκής Ένωσης
21.7.2022
Άρθρο 5 Απαιτήσεις για την εισαγωγή των συγκεκριμένων φυτών στο έδαφος της Ένωσης 1.
Επιτρέπεται η εισαγωγή των συγκεκριμένων φυτών στο έδαφος της Ένωσης μόνον εάν αυτά συνοδεύονται από φυτοϋγειονομικό πιστοποιητικό, το οποίο περιλαμβάνει στο σημείο «Πρόσθετη δήλωση» επίσημη αναφορά που περιέχει μία από τις ακόλουθες δηλώσεις: α) ότι τα συγκεκριμένα φυτά έχουν παραχθεί σε περιοχή απαλλαγμένη από τον συγκεκριμένο επιβλαβή οργανισμό, η οποία έχει καταχωριστεί και επιτηρείται από την εθνική υπηρεσία φυτοπροστασίας της τρίτης χώρας καταγωγής, με την αναγραφή της ονομασίας της περιοχής στο σημείο «Τόπος καταγωγής»· β) σε περίπτωση συγκεκριμένων φυτών προς φύτευση, ότι: i) έχουν παραχθεί σε τόπο παραγωγής όπου δεν έχουν παρατηρηθεί συμπτώματα του συγκεκριμένου επιβλαβούς οργανισμού ούτε του συγκεκριμένου διαβιβαστή κατά τη διενέργεια επίσημων επιθεωρήσεων από την έναρξη της τελευταίας καλλιεργητικής περιόδου και ii) έχουν υποβληθεί σε δειγματοληψία και δοκιμές για τον συγκεκριμένο επιβλαβή οργανισμό πριν από την εισαγωγή στο έδαφος της Ένωσης και διαπιστώθηκε βάσει των εν λόγω δοκιμών ότι είναι απαλλαγμένα από αυτόν· γ) σε περίπτωση συγκεκριμένων φυτών, εκτός των φυτών για φύτευση, ότι: i) έχουν παραχθεί σε τόπο παραγωγής όπου δεν παρατηρήθηκαν συμπτώματα του συγκεκριμένου επιβλαβούς οργανισμού ούτε του συγκεκριμένου διαβιβαστή κατά τη διενέργεια επίσημων επιθεωρήσεων από την έναρξη της τελευταίας καλλιεργητικής περιόδου· και ii) έχουν επιθεωρηθεί και, σε περίπτωση παρουσίας του συγκεκριμένου διαβιβαστή ή συμπτωμάτων του συγκεκριμένου επιβλαβούς οργανισμού, έχουν υποβληθεί σε δειγματοληψία και δοκιμές πριν από την εισαγωγή στο έδαφος της Ένωσης και διαπιστώθηκε βάσει των εν λόγω δοκιμών ότι είναι απαλλαγμένα από τον συγκεκριμένο επιβλαβή οργανισμό· δ) σε περίπτωση συγκεκριμένων φυτών σε ιστοκαλλιέργεια που δεν προέρχονται από περιοχή απαλλαγμένη από τον συγκεκριμένο επιβλαβή οργανισμό, ότι έχουν παραχθεί από μητρικά φυτά που έχουν υποβληθεί σε δοκιμή και έχουν βρεθεί απαλλαγμένα από τον συγκεκριμένο επιβλαβή οργανισμό. 2.
Τα συγκεκριμένα φυτά εισάγονται στο έδαφος της Ένωσης μόνον εάν ο χειρισμός, η συσκευασία και μεταφορά τους πραγματοποιούνται κατά τρόπο που να εμποδίζει τη μόλυνση από τον συγκεκριμένο διαβιβαστή.
Άρθρο 6 Έναρξη ισχύος και εφαρμογή Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Αυγούστου 2022 έως την 31η Ιουλίου 2024.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 2022.
Για την Επιτροπή Η Πρόεδρος Ursula VON DER LEYEN